โดย Tomorn Nuanprasert | Jun 04 2020
Kai Havertz, Timo Werner, Gareth Bale
ติดตามสรุปข่าวย้อนหลังได้ที่ : ลิเวอร์พูล กระหายได้ตัวสตาร์ลียง, เบซิคตัส สนใจดาวรุ่ง แมนฯ ยูไนเต็ด : สรุปข่าวฟุตบอลประจำวันที่ 3 มิถุนายน
1. ข่าวเชลซี - สื่อ เยอรมนี คอนเฟิร์ม สิงห์บลู ปิดดีล แวร์เนอร์
รายงานจาก บิลด์ สื่อใน เยอรมนี เปิดเผยว่า สโมสรฟุตบอลเชลซี ได้บรรลุข้อตกลงเบื้องต้นในการคว้าตัว ติโม แวร์เนอร์ หัวหอกทีมชาติ เยอรมนี สังกัด แอร์เบ ไลป์ซิก ได้เรียบร้อยหลัง สิงห์บลู ยื่นข้อเสนอฉีกสัญญาที่มูลค่าราว 60 ล้านยูโร (ราว 54 ล้านปอนด์)
โดยสื่อดังกล่าวรายงานว่าแม้กองหน้าวัย 24 ปีจะตกเป็นข่าวหนาหูกับ ลิเวอร์พูล ในช่วงก่อนหน้านี้แต่ทัพ หงส์แดง แสดงท่าทีไม่ต้องการยื่นข้อเสนอฉีกสัญญาดังกล่าวแต่อย่างใด
2. ข่าวพรีเมียร์ลีก - EPL ไฟเขียวเปลี่ยนตัว 5 คน
ฝ่ายจัดการแข่งขัน พรีเมียร์ลีก ยืนยันว่าพวกเขาจะอนุญาตให้สโมสรสามารถเปลี่ยนตัวนักเตะได้ 5 รายและเพิ่มรายชื่อตัวสำรองจากเดิม 7 คนเป็น 9 คนในโปรเจ็คท์รีสตาร์ทที่กำลังจะเริมต้นกลับมาฟาดแข้งกันอีกครั้งในอีกราว 2 สัปดาห์ข้างหน้า
3. ข่าวพรีเมียร์ลีก - เอเยนต์ยัน เบล ไม่อยากกลับ พรีเมียร์ลีก
โจนาธาน บาร์เน็ตต์ เอเยนต์ของ แกเร็ธ เบล ดาวเตะทีมชาติ เวลส์ วัย 30 ปีสังกัด เรอัล มาดริด เผยว่าลูกค้าในความดูแลของเขาแม้ว่าเจ้าตัวจะตกเป็นข่าวหนาหูกับทั้ง ท็อตแนม ฮ็อตสเปอร์ และ นิวคาสเซิล ในช่วงไม่นานมานี้พร้อมกับยืนยันว่า เบล ยังมีความสุขดีที่ มาดริด
4. ข่าวสเปอร์ส - สมาชิก ไก่เดือยทอง มีผลตรวจโควิด-19 เป็นบวก
FBL-ENG-PR-BURNLEY-TOTTENHAM | LINDSEY PARNABY/Getty Images
ท็อตแนม ฮ็อตสเปอร์ ได้ออกมาประกาศว่า 1 รายที่มีผลเลือดเป็นบวกนั้น มาจากทีมของพวกเขา แต่ทั้งนี้ยังไม่สามารถเปิดเผยได้ว่าเป็นใคร
ทัพไก่เดือยทอง ยังกล่าวอีกว่า ผู้ติดเชื้อรายดังกล่าวนั้น ไม่แสดงอาการใด ๆ แต่หลังจากนี้ จะทำการกักตัวเพื่อดูอาการก่อนเป็นเวลาอย่างน้อย 7 วันก่อนหน้านี้มีการตรวจคัดกรองตามมาตรการ "โปรเจค รีสตาร์ท" มาแล้ว 4 ครั้งด้วยกัน พบผู้ติดเชื้อทั้งสิ้น 12 ราย ในจำนวนนั้นมีชื่อของ อาเดรียน มารีอัปปา กองหลังของ วัตฟอร์ด และ อารอน แรมส์เดล นายทวารของ บอร์นมัธ ที่ถูกตรวจพบว่ามีเชื้อด้วยเช่นกัน
5. ข่าวลิเวอร์พูล - เฟร์ราน ตอร์เรส ยังแฮปปี้กับ บาเลนเซีย
CF Valencia First Training Since Coronavirus Lockdown | Quality Sport Images/Getty Images
เฟร์ราน ตอร์เรส ตัวรุกริมเส้นวัย 20 ปีชาว สเปน สังกัด บาเลนเซีย ให้สัมภาษณ์กับ คลับ เดล เดปอร์ติสต้า สื่อแดนกระทิงดุเปิดเผยล่า ลา ลีกา สเปน เป็นลีกที่เหมาะสมที่สุดสำหรับนักเตะอายุน้อย รวมทั้งยังระบุว่าตัวเขายังมีความสุขดีกับการค้าแข้งให้ทัพ ไอ้ค้างคาว แม้ว่าจะตกเป็นข่าวโยงกับ หงส์แดง อย่างหนาหูตลอดช่วงที่ผ่านมาก็ตาม
6. ข่าวลิเวอร์พูล - หงส์แดง ยังไม่ยื่นยืมตัว เดมเบเล
FC Barcelona v Levante UD - La Liga | Quality Sport Images/Getty Images
อีฟนิงสแตนดาร์ด สื่อในอังกฤษรายงานว่า ลิเวอร์พูล ยังไม่ได้ยื่นข้อเสนอยืมตัว อุสมาน เดมเบเล ตัวรุกริมเส้นชาว ฝรั่งเศส วัย 23 ปีจาก บาร์เซโลนา แต่อย่างใดแม้จะมีกระแสข่าวปูดมาก่อนหน้านี้ว่า เยอร์เก้น คล็อปป์ ได้พิจารณาความเป็นไปได้ถึงการคว้าสตาร์เฟรนช์แมนรายดังกล่าวมาร่วมทัพ หงส์แดง ก็ตาม
7. ข่าวลิเวอร์พูล - ราชัน ปัดดีล หงส์ หวังสอย วินิซิอุส
รายงานจาก สปอร์ต สื่อใน สเปน ระบุว่า เรอัล มาดริด ได้ปัดตกข้อเสนอกระชากตัว วินิซิอุส จูเนียร์ กองหน้าวัย 19 ปีทีมชาติ บราซิล ของ ลิเวอร์พูล เป็นที่เรียบร้อยโดยทัพ ราชันชุดขาว แสดงท่าทีต้องการที่จะใช้ วินิซิอุส เป็นกำลังหลักสำคัญสู้ศึกฤดูกาลหน้าต่อไป
อย่างไรก็ตาม รายงานฉบับดังกล่าวไม่ได้ระบุถึงรายละเอียดในข้อเสนอดังกล่าวแต่อย่างใด
8. ข่าวแมนฯ ยูไนเต็ด - ผีแดง จ่อปิดดีล 'นิวเมสซี'
โตโด้ ฟิคาเฆส สื่อใน สเปน รายงานว่า แมนเชสเตอร์ ยูไนเต็ด ใกล้ที่จะบรรลุข้อตกลงคว้าตัว ติอาโก้ อัลมาด้า ตัวรุกริมเส้นวัย 19 ปีชาว อาร์เจนตินา จาก เบเลซ ซาร์สฟิลด์ เต็มทีเมื่อการเจรจาคืบหน้าไปมาก รวมทั้งยังชี้ว่าพวกเขาจะยังคงเดินหน้าในดีล เจดอน ซานโช เช่นเดิมแม้ว่าจะคว้าดาวเตะเจ้าของฉายา นิวเมสซี รายนี้ไปร่วมทัพได้
9. ข่าวแมนฯ ยูไนเต็ด - สมอลลิง หวัง ผีแดง ปล่อย โรมา ยืมต่อเนื่อง
คริส สมอลลิง แสดงท่าทีต่อ แมนฯ ยูไนเต็ด ต้องการให้ต้นสังกัดไฟเขียวที่จะปล่อยเขาออกจากทีมในฤดูกาล 2020/21 ด้วยสัญญายืมตัวต่อไปจากการรายงานของ คอร์ริเอเร เดลโล สปอร์ต สื่อใน อิตาลี หลังจากที่เจ้าตัวถูกส่งให้ทัพ หมาป่า แห่งกรุงโรม ยืมตัวไปใช้งานตั้งแต่ซัมเมอร์ 2019 ที่ผ่านมา
10. ข่าวแมนฯ ยูไนเต็ด - ผู้ช่วยโค้ช ห้างขายยา ปูด ฮาแวร์ตซ์ อาจบอกลาทีมหลังขบซีซัน
TOPSHOT-FBL-GER-BUNDESLIGA-LEVERKUSEN-LEIPZIG | HASAN BRATIC/Getty Images
มาร์เซล ดอม ผู้ช่วยผู้จัดการทีม ไบเออร์ เลเวอร์คูเซน ให้สัมภาษณ์กับ ทอล์คสปอร์ต ยอมรับว่ามีความเป็นไปได้สูงที่ ไค ฮาแวร์ตซ์ สตาร์วัย 2 ปีชาว เยอรมัน ของทัพ ห้างขายยา จะย้ายออกจากทีมในตลาดนักเตะรอบที่จะถึงนี้ท่ามกลางการจับตาของบิ๊กทีมทั่วยุโรปอย่าง แมนเชสเตอร์ ยูไนเต็ด และ ลิเวอร์พูล